AKR20721 Válaszd ki! Színek, formák, méretek

A készlet tartalma:

- 24 önellenőrző kártya 24,5 x 5,6 cm méretben

- 24 műanyag keret

Fejlesztési célok: Párosító játék a gyermek első fogalmainak gyakorlására:

- alapszínek: piros, sárga, zöld, kék; - alapformák: négyzet, kör, háromszög, téglalap - méretkülönbségek: kicsi, közepes, nagy

Fejlesztési területek:

- összefüggés meglátása, párosítás (színek, formák, méretek);

 - megfigyelés, reflektálás, logikus gondolkodás;

- színekhez, formákhoz, méretekhez kapcsolódó alapszókincs;

- figyelem és összpontosítás;

 - vizuo-motoros koordináció a kártyák fogása, a keret csúsztatása által.

Ajánlott életkor: 3 éves kortól.

A játék menete, használati javaslatok A játék 24 hosszúkás kártyából áll, melyek különféle összefüggések keresésére, meglátására sarkallják a gyermekeket. A kártyákat vízszintesen tartják maguk előtt úgy, hogy bal oldalt legyen a mintaábra, amiből kiindulunk. A műanyag kereteket felhúzzuk a kártyára. Kisebb gyerekek számára megkönnyíti a játékot, ha a pedagógus előre felfűzi a keretet a kártyákra. 1. Figyelje meg a kártya baloldalán lévő ábrát (ennek vagy fekete kerete van, vagy színes a háttere). 2. A maradék három ábrából keresse ki azt, amelyik valamilyen szempontból hasonlít a mintaábrára. 3. A műanyag keretet addig húzza a kártyán, míg keretezi a kiválasztott ábrát, amelyik színben, formában vagy méretben összefüggésbe hozható az első ábrával. 4. Ellenőrizze, hogy jól oldotta-e meg a feladatot. Végezzen önellenőrzést úgy, hogy megfordítva a kártyát, megnézi a keret közepén lévő kerek nyílást. Ha a nyílás egyszínű, akkor jól oldotta meg a feladatot. Az első képnek minden kártyán a feladattól függően fekete kerete vagy színes háttere van. Ez arra is alkalmas, hogy mikor kiosztjuk a kártyákat, figyelembe vegyük, melyik gyermeknek milyen típusú feladatot szeretnénk adni. Azt javasoljuk, hogy a következő sorrendben használják a gyerekek a kártyákat: 1. Fehér hátterű fekete keretes ábra - 4 kártyán színhez kapcsol azonos színű mértani formát; - 4 kártyán színhez kapcsol azonos színű tárgyat. 2. Zöld hátterű ábra - 4 kártyán egyforma mértani alakzatokat keres. 3. Kék hátterű ábra - 4 kártyán azonos méretű mértani alakzatokat keres; - 4 kártyán azonos méretű tárgyakat keres. 4. Rózsaszín hátterű ábra - 4 kártyán egyszerre kell figyelembe venni a színeket, formákat, méreteket a párosításkor. Foglalkozások Párosítás - Megkeresni mindegyik kártyán azt az ábrát, ami azonos színű, formájú vagy méretű az első ábrával. Fogalmazás - A kártyákon lévő ábrák tulajdonságainak (szín, forma, méret), használatának stb. megnevezése.

Jó szórakozást!